CELEX: C2006/060/15
Language: da
Date: 2006-03-11 00:00:00
Title: Domstolens dom (Første Afdeling) af  12. januar 2006  i sag C-361/04 P, Claude Ruiz-Picasso Paloma Ruiz-Picasso, Maya Widmaier-Picasso, Marina Ruiz-Picasso, Bernard Ruiz-Picasso mod Kontoret for Harmonisering i det Indre Marked (Varemærker og Design) (Appel — EF-varemærker — artikel 8, stk. 1, litra b), i forordning (EF) nr. 40/94 — risiko for forveksling — ordmærket PICARO — indsigelse rejst af indehaveren af EF-varemærket PICASSO)

11.3.2006   
            
            
               DA
            
            
               Den Europæiske Unions Tidende
            
            
               C 60/8
            
         
      DOMSTOLENS DOM
   
   (Første Afdeling)
   af 12. januar 2006
   i sag C-361/04 P, Claude Ruiz-Picasso Paloma Ruiz-Picasso, Maya Widmaier-Picasso, Marina Ruiz-Picasso, Bernard Ruiz-Picasso mod Kontoret for Harmonisering i det Indre Marked (Varemærker og Design) (1)
   
   (Appel - EF-varemærker - artikel 8, stk. 1, litra b), i forordning (EF) nr. 40/94 - risiko for forveksling - ordmærket PICARO - indsigelse rejst af indehaveren af EF-varemærket PICASSO)
   (2006/C 60/15)
   Processprog: tysk
   I sag C-361/04 P, angående appel af dom i henhold til artikel 56 i Domstolens statut iværksat den 18. august 2004, Claude Ruiz-Picasso, Paris (Frankrig), Paloma Ruiz-Picasso, London (Det Forenede Kongerige), Maya Widmaier-Picasso, Paris, Marina Ruiz-Picasso, Genève (Schweiz), Bernard Ruiz-Picasso, Paris (ved advocaat C. Gielen), appellanter, de øvrige parter i appelsagen: Kontoret for Harmonisering i det Indre Marked (Varemærker og Design) (KHIM) (befuldmægtigede: G. Schneider og A. von Mühlendahl), sagsøgt i første instans, DaimlerChrysler AG (ved Rechtsanwalt S. Völker), intervenient i første instans, har Domstolen (Første Afdeling), sammensat af afdelingsformanden, P. Jann, og dommerne K. Schiemann (refererende dommer), N. Colneric, K. Lenaerts og E. Juhász; generaladvokat: D. Ruiz-Jarabo Colomer; justitssekretær: fuldmægtig K. Sztranc, den 12. januar 2006 afsagt dom, hvis konklusion lyder således:
   
               1)
            
            
               Appellen forkastes.
            
         
               2)
            
            
               Claude Ruiz-Picasso, Paloma Ruiz-Picasso, Maya Widmaier-Picasso og Marina Ruiz-Picasso samt Bernard Ruiz-Picasso betaler sagens omkostninger.
            
         
      (1)  EUT C 262 af 23.10.2004.